Kolíková, Mária, ministerka spravodlivosti SR (2020-03-25):
Ja iba v krátkosti, pani poslankyne, páni poslanci. Ja by som bola rada možno, keby sme sa oboznámili troška aj s tou spoločnou správou. Ja som povedala jasne, skvalitňuje návrh, zužuje z tých pôvodných údajov b, c, d ten, kľúčové ustanovenie, ktoré riešime a ku ktorému sa vyjadrujete. Vypadlo odtiaľ céčko, takzvané prevádzkové náklady. Ak rozprávate o tom, že tu bude niekto špicľovať, sledovať, je zrejmé, že okrem toho je ešte aj absolútne zúžený ten rámec a hovorí: Po a), spracúvajú sa údaje v anonymizovanej podobe na štatistické účely, tam by sme hádam s tým nemali nikto problém, na účely predchádzania prevencie, modelovania vývoja ohrozenia života a zdravia. Tak toto hádam nie je problém, hej? Po b) spracúvajú sa tak, že jednak sme odtiaľ vyhodili tie takzvané prevádzkové náklady, ktoré bolo, že kto komu, hej, ktoré z tej predchádzajúcej komunikácie, ktorá bola pri tých technických riešeniach, vyplývalo, že oni môžu pomôcť lepšie lokalizovať. Tak ja teraz nechcem ísť ako do detailov, nakoniec mám rezort spravodlivosti, nie informatizáciu, ale naozaj bavíme sa o tom, že aká tá zákonná licencia bude, ale zrejmé je, aká bude široká, taký priestor pre tých vývojárov dáme. Pán Susko veľmi dobre vie, keď som to hovorila, ja som mu to povedala úprimne, áno, keď pôjdeme modelom Českej republiky, tak v rámci nej, tak ako je to nastavené, by to malo stačiť. Česká republika to zaviedla pár dní dozadu, nevieme sami, ako, v akej miere vlastne je tá aplikácia úspešná. Ja to neviem povedať, ale samozrejme môžme sa o tom baviť, ale s ohľadom na to, ako je to teraz postavené, malo by to stačiť. Takže, takže nebolo to tiež úplne korektné, ako ste to povedali, pretože sme vychádzali z toho, takto, ako je to postavené, tak by to malo sedieť s tým, čo je v Českej republike. Nepovedali sme, že by sme mali to ešte viacej zužovať. To vôbec nepadlo. Padlo tak to, ako je to postavené v rámci toho modelu v Českej republike, by to malo sedieť. Takže toto nebola korektná informácia z vašej strany. Takže po a), ako som spomenula, jedná sa o zber a v tom je to ešte viac zúžené, anonymizovaná podoba, štatistika, prevencia. Po b) na to, aby sme identifikovali, komu pošleme túto správu. Tak hádam chcete dostať tú správu. Toto je hádam tiež v poriadku, hej? V tom je zúžený priestor. Po tretie, to je to céčko, takže je, ten účel je, po prvé, nevyhnutný rozsah, aby sme identifikovali užívateľov v záujme ochrany a zdravia. To znamená, to sú tí, s ktorými bola tá osoba v kontakte, hej. Takže tu je rozsah, áno, je daný, ale tu tiež nesledujeme v zásade, ako s kým volal a kto volal jej. Ide v zásade o to, aby sme potom s tou osobou komunikovali, zistili, ktorí sú tí ďalší, ktorí mohli byť potencionálne, ktorí môžu byť ohrození. To znamená, aby sa mohlo komunikovať s nimi. Súvisí to aj s tým, že tá osoba si to nemusí pamätať, že tie čísla nám môžu k tomu pomôcť. To znamená, ja si neviem predstaviť dosť dobre, ako sa to dá, keď si to tá osoba nespomenie. Hej? Takže akože má to k tomu slúžiť a vôbec sa nejedná o špicľovanie. Zber, vlastne jedná sa o to, že tie údaje budú na základe potreby priebežne vlastne dávané k dispozícii. To znamená, nejedná sa o to, že teraz päť miliónov osôb bude zozbieraných na Úrade verejného zdravotníctva, áno? O tomto sa vôbec neuvažuje. Tak jak je postavený ten model, aj v zmysle tej zúženej právnej úpravy, je z neho zrejmé, že podľa toho, ako sa bude vyvíjať vlastne ten, ten, by som povedala, počet ľudí, ktorí budú infikovaní, no tak s tým bude súvisieť, budú súvisieť tie údaje, hej. Ako zase, aby sme nezavádzali, aby bolo zrejmé, že to bolo veľmi zúžené. A keď sa bavíme o tom, že prečo teraz a prečo nie viac času. No, prepáčte, ale my sme nastúpili, jak veľmi dobre viete, v sobotu. Dnes je streda. Prišli sme sem s prvým balíkom v pondelok. Páči sa vám balík. Super! Prečo nebol pred týždňom. Od 12. marca je to obmedzená osobná sloboda ľudí. Fakticky. Veľmi dobre to vieme. Tak, prosím vás, čo ste robili? Prečo ste neriešili prístup k spravodlivosti pre ľudí pred týždňom? Prečo ste tu riešili proste úplne iné veci (potlesk)? A ja sa skutočne pobavujem, keď tu počujem pána Rašiho a pána Pellegriniho, aby mi tu rozprával, prečo sme neprišli so zákonnou licenciou skôr alebo nedali sme viac času. No, prepáčte, veľmi dobre ste vedeli, koľko trvá aplikácia, museli ste veľmi dobre vedieť, že takéto existuje, ste sa venovali úplne iným veciam. Tak nech sa páči, mohli ste ju vyvinúť, mohli ste nám ju dať a ukázať na ňu, a my by sme vám dali presnú aplikáciu, akú treba. Akože sorry! (Potlesk.)